
68 DR 30.11.2005 

 

kawasan Parlimen Taiping tetapi tidak ada stadium bola, tidak ada padang bola maka 
MPT merasakan perlu diwujudkan satu stadium bola dengan bernilai RM20 juta, untuk 
apa?  Lebih baik wang RM20 juta ini digunakan untuk mengupgradekan lagi 
kemudahan-kemudahan sukan yang masih belum ada mutunya di seluruh daerah.  Jadi 
semua dapat merasakan. 

Jadi itulah pandangan saya kalau boleh pihak kementerian menimbang balik 
mungkin pandangan dari Ahli-ahli Parlimen dan DUN hendak menggunakan RM2 juta 
tadi daripada satu kompleks yang kita dapat dengan kita lihat maintainancenya 
mungkin sukar untuk dijaga walaupun akademiknya cukup di kelab-kelab ... 

 Tuan Pengerusi [Datuk Dr. Yusof bin Yacob]:  Ya, cukup Yang Berhormat. 

Dato’ Raja Ahmad Zainuddin bin Raja Haji Omar:  ...tapi diberi peluang 
kepada kami untuk memilih di mana keutamaan yang kami inginkan, itu pandangan 
saya, terima kasih. 

Datuk Ong Tee Keat:  Tuan Pengerusi, untuk menjawab soalan Yang 
Berhormat Larut, saya sebenarnya saya hendak maklumkan Yang Berhormat dan 
Dewan yang mulia ini sesungguhnya memang terdapat ura-ura untuk menaik taraf 
kemudahan-kemudahan sukan khususnya yang sekarang ini masih lagi dikendalikan 
oleh pihak berkuasa tempatan, itu pun pernah berulang kali dibangkitkan oleh Yang 
Berhormat di Dewan yang mulia ini dan pihak kementerian memang peka terhadap apa 
yang disuarakan dan itulah sebabnya sekarang ini terdapat ura-ura ataupun cadangan 
menjurus ke arah itu tetapi sama ada... 

Datuk Haji Mohamad bin Haji Aziz:  [Bangun] 

Datuk Ong Tee Keat:  …nanti Yang Berhormat...sama ada wang peruntukan 
sebanyak RM2 juta itu akan dapat diagih-agihkan atau tidak, saya tidak berani hendak 
cakap pada ketika ini sebab biasanya seperti mana yang kita sedia maklum bahawa 
peruntukan sedemikian rupa tertakluk kepada kelulusan Perbendaharaan.   Itu memang 
setakat ini saya tidak berani hendak cakap, tetapi apa yang sudah dan tengah 
diusahakan iaitu 11 lokasi telah pun dikenal pasti, itu saya kena maklumkan Yang 
Berhormat. 

Berbalik kepada  Yang Berhormat Sri Gading, nanti saya akan beri 
laluan......ada lagi satu soalan yang dibangkitkan oleh Yang Berhormat Larut iaitu 
perbelanjaan untuk kontinjen kita ke Komanwel berbanding dengan sukan Asia Doha 
tahun 2006.  Untuk makluman Yang Berhormat sesungguhnya setiap kali kalau kita 
buat satu perbandingan khususnya dari segi saiz kontinjen kita yang menyertai Sukan 
Asia dan Sukan Komanwel.  Kita dapati bahawa Sukan Komanwel itu jumlah acara 
yang dipertandingkan itu biasanya kurang berbanding dengan Sukan Asia dan 
seterusnya bilangan atlet yang kita hantar ke Komanwel Games biasanya juga kurang 
dari segi bilangannya berbanding dengan kontinjen kita ataupun atlet kita ke Sukan 
Asia dan itulah sebabnya terdapat satu jurang perbezaan yang agak ketara dari segi 
perbelanjaan yang dimaksudkan tadi. 

Datuk Haji Mohamad bin Haji Aziz:  [Bangun] 

 Tuan Pengerusi [Datuk Dr. Yusof bin Yacob]:  Ya, Yang Berhormat bagi Sri 
Gading. 

 Datuk Haji Mohamad bin Haji Aziz:  Terima kasih Tuan Pengerusi dan terima 
kasih Timbalan Menteri.  Kompleks Sukan Komuniti (KSK) ini kita tidak bantah, 
malahan kita berterima kasih. Cadangan kita sebenarnya memberikan kekuatan 
kepada kementerian.  Jadi Yang Berhormat Timbalan Menteri jangan salah faham, kita 
tidak bertembung di sini, kita sebenarnya sehati sejiwa.  Apa yang dipandangkan 
ataupun yang dicadangkan oleh Ahli Parlimen memberi kekuatan kepada kementerian.  
Kita sedar bahawa di mana-mana di kampung-kampung dalam negara kita ini 
kemudahan sukan untuk belia tidak ada.  Dahulu kita tumpang sekolah, padang 
sekolah,  Kementerian  Pelajaran bina bangunan atas padang.  

Mereka tidak ada padang, sebab itu apabila kita memperkatakan tentang mutu 
sukan di negara kita, dia tidak boleh naik sebab latihan di peringkat awal tidak ada dan 
bakat-bakat yang terpendam di kampung-kampung tidak dapat hendak kita cungkil.   
Jadi itu sebabnya kita beri pandangan dan ambil lagi dua juta, dua juta you buat KSK 
sila teruskan.  Tambah lagi dua juta untuk tiap-tiap kawasan Parlimen agaknya 10 
padang tahun ini.  RM200,000 satu padang, bukan hendak macam stadium, tidak ada, 



kawasan Parlimen Taiping tetapi tidak ada stadium bola, tidak ada padang bola maka MPT merasakan perlu diwujudkan satu stadium bola dengan bernilai RM20 juta, untuk apa? Lebih baik wang RM20 juta ini digunakan untuk mengupgradekan lagi kemudahan-kemudahan sukan yang masih belum ada mutunya di seluruh daerah. Jadi semua dapat merasakan. Jadi itulah pandangan saya kalau boleh pihak kementerian menimbang balik mungkin pandangan dari Ahli-ahli Parlimen dan DUN hendak menggunakan RM2 juta tadi daripada satu kompleks yang kita dapat dengan kita lihat maintainancenya mungkin sukar untuk dijaga walaupun akademiknya cukup di kelab-kelab ... Tuan Pengerusi [Datuk Dr. Yusof bin Yacob]: Ya, cukup Yang Berhormat. Dato' Raja Ahmad Zainuddin bin Raja Haji Omar: ...tapi diberi peluang kepada kami untuk memilih di mana keutamaan yang kami inginkan, itu pandangan saya, terima kasih. Datuk Ong Tee Keat: Tuan Pengerusi, untuk menjawab soalan Yang Berhormat Larut, saya sebenarnya saya hendak maklumkan Yang Berhormat dan Dewan yang mulia ini sesungguhnya memang terdapat ura-ura untuk menaik taraf kemudahan-kemudahan sukan khususnya yang sekarang ini masih lagi dikendalikan oleh pihak berkuasa tempatan, itu pun pernah berulang kali dibangkitkan oleh Yang Berhormat di Dewan yang mulia ini dan pihak kementerian memang peka terhadap apa yang disuarakan dan itulah sebabnya sekarang ini terdapat ura-ura ataupun cadangan menjurus ke arah itu tetapi sama ada... Datuk Haji Mohamad bin Haji Aziz: [Bangun]. Datuk Ong Tee Keat: ...nanti Yang Berhormat...sama ada wang peruntukan sebanyak RM2 juta itu akan dapat diagih-agihkan atau tidak, saya tidak berani hendak cakap pada ketika ini sebab biasanya seperti mana yang kita sedia maklum bahawa peruntukan sedemikian rupa tertakluk kepada kelulusan Perbendaharaan. Itu memang setakat ini saya tidak berani hendak cakap, tetapi apa yang sudah dan tengah diusahakan iaitu 11 lokasi telah pun dikenal pasti, itu saya kena maklumkan Yang Berhormat. Berbalik kepada Yang Berhormat Sri Gading, nanti saya akan beri laluan......ada lagi satu soalan yang dibangkitkan oleh Yang Berhormat Larut iaitu perbelanjaan untuk kontinjen kita ke Komanwel berbanding dengan sukan Asia Doha tahun 2006. Untuk makluman Yang Berhormat sesungguhnya setiap kali kalau kita buat satu perbandingan khususnya dari segi saiz kontinjen kita yang menyertai Sukan Asia dan Sukan Komanwel. Kita dapati bahawa Sukan Komanwel itu jumlah acara yang dipertandingkan itu biasanya kurang berbanding dengan Sukan Asia dan seterusnya bilangan atlet yang kita hantar ke Komanwel Games biasanya juga kurang dari segi bilangannya berbanding dengan kontinjen kita ataupun atlet kita ke Sukan Asia dan itulah sebabnya terdapat satu jurang perbezaan yang agak ketara dari segi perbelanjaan yang dimaksudkan tadi. Datuk Haji Mohamad bin Haji Aziz: [Bangun]. Tuan Pengerusi [Datuk Dr. Yusof bin Yacob]: Ya, Yang Berhormat bagi Sri Gading. Datuk Haji Mohamad bin Haji Aziz: Terima kasih Tuan Pengerusi dan terima kasih Timbalan Menteri. Kompleks Sukan Komuniti (KSK) ini kita tidak bantah, malahan kita berterima kasih. Cadangan kita sebenarnya memberikan kekuatan kepada kementerian. Jadi Yang Berhormat Timbalan Menteri jangan salah faham, kita tidak bertembung di sini, kita sebenarnya sehati sejiwa. Apa yang dipandangkan ataupun yang dicadangkan oleh Ahli Parlimen memberi kekuatan kepada kementerian. Kita sedar bahawa di mana-mana di kampung-kampung dalam negara kita ini kemudahan sukan untuk belia tidak ada. Dahulu kita tumpang sekolah, padang sekolah, Kementerian Pelajaran bina bangunan atas padang. Mereka tidak ada padang, sebab itu apabila kita memperkatakan tentang mutu sukan di negara kita, dia tidak boleh naik sebab latihan di peringkat awal tidak ada dan bakat-bakat yang terpendam di kampung-kampung tidak dapat hendak kita cungkil. Jadi itu sebabnya kita beri pandangan dan ambil lagi dua juta, dua juta you buat KSK sila teruskan. Tambah lagi dua juta untuk tiap-tiap kawasan Parlimen agaknya 10 padang tahun ini. RM200,000 satu padang, bukan hendak macam stadium, tidak ada,